CELEX: 61999CJ0348
Language: da
Date: 2000-04-13
Title: Domstolens Dom (Første Afdeling) af 13. april 2000. # Kommissionen for De Europæiske Fællesskaber mod Storhertugdømmet Luxembourg. # Traktatbrud - Direktiv 96/9/EF - Manglende gennemførelse inden for den fastsatte frist. # Sag C-348/99.

Avis juridique important

|

61999J0348

Domstolens Dom (Første Afdeling) af 13. april 2000.  -  Kommissionen for De Europæiske Fællesskaber mod Storhertugdømmet Luxembourg.  -  Traktatbrud - Direktiv 96/9/EF - Manglende gennemførelse inden for den fastsatte frist.  -  Sag C-348/99.  

Samling af Afgørelser 2000 side I-02917

SammendragParterDommens præmisserAfgørelse om sagsomkostningerAfgørelse
Nøgleord

Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist(EF-traktaten, art. 226) 

Sammendrag

 $$Spørgsmålet om, hvorvidt der - i forbindelse med et søgsmål i henhold til artikel 226 EF - foreligger et traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse, og ændringer af forholdene i tiden derefter kan ikke tages i betragtning af Domstolen.( jf. præmis 8 ) 

Parter

I sag C-348/99,Kommissionen for De Europæiske Fællesskaber ved juridisk konsulent M. Wolfcarius og M. Desantes Real, der er udstationeret som national ekspert ved Kommissionens Juridiske Tjeneste, som befuldmægtigede, og med valgt adresse i Luxembourg hos C. Gómez de la Cruz, Kommissionens Juridiske Tjeneste, Wagnercentret, Kirchberg,sagsøger,modStorhertugdømmet Luxembourg ved afdelingschef P. Steinmetz, Afdelingen for Juridiske og Kulturelle Anliggender, Udenrigsministeriet, som befuldmægtiget, 5, rue Notre Dame, Luxembourg,sagsøgt,angående en påstand om, at det fastslås, at Storhertugdømmet Luxembourg har tilsidesat sine forpligtelser i henhold til Europa-Parlamentets og Rådets direktiv 96/9/EF af 11. marts 1996 om retlig beskyttelse af databaser (EFT L 77, s. 20), idet det ikke har vedtaget de love og administrative bestemmelser, der er nødvendige for at efterkomme direktivet,harDOMSTOLEN (Første Afdeling)sammensat af afdelingsformanden, L. Sevón (refererende dommer), og dommerne P. Jann og M. Wathelet,generaladvokat: P. Légerjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 10. februar 2000,afsagt følgendeDom 

Dommens præmisser

1 Ved stævning indleveret til Domstolens Justitskontor den 20. september 1999 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Storhertugdømmet Luxembourg har tilsidesat sine forpligtelser i henhold til Europa-Parlamentets og Rådets direktiv 96/9/EF af 11. marts 1996 om retlig beskyttelse af databaser (EFT L 77, s. 20, herefter »direktivet«), idet det ikke har vedtaget de love og administrative bestemmelser, der er nødvendige for at efterkomme direktivet.2 Direktivet har til formål at harmonisere de nationale bestemmelser om den retlige beskyttelse af databaser.3 I henhold til direktivets artikel 16, stk. 1 og 2, skulle medlemsstaterne sætte de nødvendige love og administrative bestemmelser i kraft for at efterkomme direktivet inden den 1. januar 1998 og meddele Kommissionen teksten til de nationale retsforskrifter, som de udstedte på det område, der er omfattet af direktivet.4 Da Kommissionen ikke modtog underretning om de foranstaltninger, Storhertugdømmet Luxembourg skulle træffe for at iværksætte direktivet, sendte den den 31. marts 1998 denne medlemsstat en åbningsskrivelse, hvori den opfordrede den til at fremsætte sine bemærkninger inden for en frist på to måneder.5 Da skrivelsen ikke blev besvaret, tilstillede Kommissionen ved skrivelse af 30. september 1998 Storhertugdømmet Luxembourg en begrundet udtalelse, hvori den opfordrede dette til at træffe de fornødne foranstaltninger for at efterkomme udtalelsen inden for en frist på to måneder fra meddelelsen heraf.6 Da Kommissionen ikke har modtaget anden underretning om gennemførelsen af direktivet fra den luxembourgske regering, har den anlagt nærværende sag.7 Den luxembourgske regering har ikke bestridt, at direktivet ikke er blevet gennemført, men har gjort gældende, at sagen vil miste sin genstand ved vedtagelsen af lovforslag nr. 4431 om ophavsrettigheder, beslægtede rettigheder og databaser, der er blevet forelagt Deputeretkammeret den 24. april 1998, og som bl.a. har til formål at sikre en gennemførelse af direktivet, jf. lovforslagets artikel 67-70, der giver databaser ophavsretlig beskyttelse. Storhertugdømmet Luxembourg har derfor principalt påstået sagen udsat og subsidiært frifindelse, idet Kommissionen tilpligtes at betale sagens omkostninger.8 I denne henseende bemærkes, at spørgsmålet om, hvorvidt der - i forbindelse med et søgsmål i henhold til artikel 226 EF - foreligger et traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen (jf. navnlig dom af 11.11.1999, sag C-315/98, Kommissionen mod Italien, Sml. I, s. 8001, præmis 11).9 Da Storhertugdømmet Luxembourg ikke har gennemført direktivet inden for den fastsatte frist og ikke har fremlagt oplysninger, der berettiger til en udsættelse af sagen, kan den af Storhertugdømmet nedlagte påstand herom ikke tages til følge, og Kommissionen må gives medhold i sine påstande.10 Det må følgelig fastslås, at Storhertugdømmet Luxembourg har tilsidesat sine forpligtelser i henhold til direktivet, idet det ikke har vedtaget de love og administrative bestemmelser, der er nødvendige for at efterkomme det. 

Afgørelse om sagsomkostninger

Sagens omkostninger11 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Storhertugdømmet Luxembourg tilpligtes at betale sagens omkostninger, og Storhertugdømmet Luxembourg har tabt sagen, bør det pålægges det at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Første Afdeling)1) Storhertugdømmet Luxembourg har tilsidesat sine forpligtelser i henhold til Europa-Parlamentets og Rådets direktiv 96/9/EF af 11. marts 1996 om retlig beskyttelse af databaser, idet det ikke har vedtaget de love og administrative bestemmelser, der er nødvendige for at efterkomme direktivet.2) Storhertugdømmet Luxembourg betaler sagens omkostninger.